**OSNOVNA ŠKOLA ŠTEFANJE**

**Š T E F A N J E**

**ŠKOLSKI ODBOR**

KLASA: 007-05/23-02/01

URBROJ: 2110/03-04-07-23-09

Štefanje, 26.9.2023. godine

**Z A P I S N I K**

**28. SJEDNICE ŠKOLSKOG ODBORA**

**ODRŽANA 26.9.2023.**

Temeljem članka 42. Statuta OŠ Štefanje proveli smo elektronsko izjašnjavanje /

28. Sjednica Školskog odbora OŠ Štefanje

**Vrijeme elektronskog izjašnjavanja: 26.9.2023. do 12,00 sati**

Članovi Školskog odbora morali su se pisano očitovati vezano uz slijedeće:

1. Usvajanje Izvješća o realizaciji programa Predškole pri OŠ Štefanje za školsku godinu 2022./2023.

Članovima Školskog odbora uz obavijest o sjednici dostavljeni su sljedeći privitci:

1. Izvješće o realizaciji programa Predškole pri OŠ Štefanje za školsku godinu

2022./2023.

**Mailom se u zadanom vremenu očitovalo svih sedam članova Školskog odbora:**

Goranka Halapa, Dražen Milaković, Martina Šimunović, Jasna Sukreški, Sanela Majer Novaković, Vedrana Lončar, Mario Perec

**Nisu se očitovali: /**

**Konstatiramo da se očitovalo sedam (7) od sedam (7) članova te Školski može donositi pravovaljane odluke.**

**Odluka AD 1.:**

U pedagoškoj godini 2022./2023. program predškole pohađalo je dvadesetero (20) djece – jedanaest (11) djevojčica i devet (9) dječaka, obveznici polaska 1. razreda u školskoj godini 2023./2024. Vrijeme realizacije programa predškole od 250 sati neposrednog rada trajalo je od 10. listopada 2022. godine do 18. svibnja 2023. godine, tri puta tjedno po 3 sata. Voditeljica predškole bila je Elizabeta Herceg, odgojiteljica predškolske djece. Dva polaznika predškole nisu upisana u 1. razred u školskoj godini 2023./2024 prema Rješenju Upravnog odjela za poslove državne uprave Bjelovarsko –bilogorske županije.

Plan rada u potpunosti je realiziran.

U prostoru u kojem se provodio program predškole nalazi se osnovna oprema koja je prilagođena djeci (stolovi, stolice, različite police i elementi). Također je opremljeno sedam kutića za igru i aktivnosti djece: obiteljski kutić, kutić slikovnica i predčitalačkih vještina, kutić stolnih i didaktičkih igara, građevni kutić, likovni kutić i kutić prirode i istraživanja. Od didaktičke opreme nalazi se niz glazbenih instrumenata (zvečke, triangl, metalofon i dr.). Od sredstava za likovno izražavanje djeci su na raspolaganju drvene i vodene bojice, voštane pastele, plastelin, flomasteri, kolaž papir, ljepilo i dr.

Pribor potreban za rad predškole financirala je Općina Štefanje.

Za razvijanje pokreta koristile su se lopte različitih veličina i boja, konopi za preskakanje, kolutovi i štapovi. Od ostale didaktičke opreme djeca su koristila društvene igre (memory i sl.), slagalice i ostale materijale koji omogućuje građenje, eksperimentiranje, manipuliranje, igranje i razvoj djetetovih sposobnosti.

Materijalna sredstva pristigla od MZO-a utrošili smo za kupnju nastavnih sredstava potrebnih za rad predškole kako bi se program što uspješnije i kvalitetnije realizirao.

Cjelokupna organizacija odgojno – obrazovnog rada bila je koncipirana tako da se djeci osiguraju uvjeti za razvoj svih potencijala, zadovolje razvojne potrebe i interesi i unaprijedi opća kvaliteta života. U planiranju odgojno-obrazovnog rada posebna se pažnja posvećivala organizacijskim i materijalnim uvjetima za ostvarivanje razvojnih zadaća, interesa i potreba iskazanim od strane djece i roditelja te zapažanjima i osvrtima kao polazištem za daljnje planiranje odgojno-obrazovnog rada.

Djeca nisu imala organiziranu prehranu već su obrok nosila sa sobom. Određeno vrijeme posvetilo se radu na usvajanju osnovnih higijenskih navika – kroz priče, razgovor i igru, djeci je ukazana važnost na redovito održavanje osobne higijene.

Odgojiteljica je održavala vježbe prilagođene djeci predškolskog uzrasta u prostoru dvorane (prostor koji je nastao spajanjem dvije učionice i namijenjen je održavanju nastave TZK). Koristila je „poligon za tjelesnu aktivnost školske djece“ koji je doniran školi jer škola nema pravu sportsku dvoranu.

Kod djece su se poticala sva socijalno prihvatljiva ponašanja te izražavanje i zadovoljavanje osnovnih potreba na socijalno prihvatljiv način. Osmišljavane su aktivnosti u kojima su djeca učila, vježbala postupke, promatrala, otkrivala te praktično i verbalno rješavala probleme, a kroz igru se nastojalo poticati djecu na razvoj mišljenja i stjecanja znanja.

U radu s djecom utjecalo se na razvoj govora, komunikacije, izražavanja i stvaralaštva. Djeca su posjetila školsku knjižnicu gdje im je knjižničarka čitala bajke. Na taj način razvijao se interes i znatiželja djece prema knjizi a djeca su potaknuta na prepričavanje, opisivanje te dramsko i scensko izražavanje.

U provođenju programa predškole važna je uloga roditelja i suradnje s njima. Dobra suradnja omogućuje bolje upoznavanje djeteta te veću povezanost obiteljskog i izvanobiteljskog iskustva djeteta. Suradnja se uspješno ostvarila kroz roditeljske sastanke, individualne konzultacije, pisane obavijesti i komunikaciji s roditeljima pri svakom dovođenju djeteta u školu.

Suradnja s vanjskim suradnicima obuhvaća suradnju s pedagoginjom i budućom učiteljicom kojoj je voditeljica prenijela zapažanja o svakom pojedinom djetetu.

Financiranje programa predškole osigurala je jedinice lokalne samouprave (Općina Štefanje) i Ministarstvo znanosti i obrazovanja. Moramo istaknuti veliku brigu Općine Štefanje koja financira osobu koja vodi program predškole te svake godine financira radni materijal za kvalitetnu realizaciju predškole

**Odluka AD 1.:**

**Školski odbor jednoglasno sa sedam (7) glasova „ZA“ Usvaja Izvješće o realizaciji programa Predškole pri OŠ Štefanje za školsku godinu 2022./2023. Izvješće se dostavlja Upravi za obrazovanje Ministarstva znanosti i obrazovanja.**

Zapisnik sastavila: Predsjednik Školskog odbora:

Jasna Sukreški Dražen Milaković, prof.

**Privitci:**

**Privitak 1.**

Izvješće

**Privitak 2.**

Izjašnjavanje članova Školskog odbora